На основу члана 135., а у вези са чланом 147. Закона о планирању и изградњи („Службени гласник РС“, број 72/09, 81/09 – испр. 64/10 – одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 32/14 и 145/14), члана 32. Закона о локалној самоуправи ("Службени гласник РС", број 129/07, 83/2014 - други закон и 101/2016 - други закон) и члана 15. став 1. тачка 26, 41. и 138. Статута општине Владичин Хан ("Службени гласник Пчињског округа" број 21/08 и 8/09 и "Службени гласник Града Врања" број 11/13, 5/17 и 14/17), Скупштина општине Владичин Хан, на седници одржаној дана 08.10.2017. године, донела је

**ОДЛУКУ О ДАВАЊУ САГЛАСНОСТИ ЗА ИЗВОЂЕЊЕ РАДОВА**

**Члан 1.**

Даје се сагласност Коридори Србије ДОО Београд, ул. Краља Петра бр. 21, за извођење радова на кп. бр. 3261/2 укупне површине 518 м2 уписана у лист непокретности број 1324 КО Владичин Хан, као заједничка својина Републике Србије и Општине Владичин Хан, за изградњу привремене девијације улице Градимира Михајловића у Владичином Хану (државни пут Ib реда број 40 Владичин Хан – Сурдулица).

**Члан 2.**

Сагласност из члана 1. ове Одлуке даје се за потребе добијања привремене грађевинске дозволе за изградњу привремене девијације улице Градимира Михајловића у Владичином Хану (државни пут Ib реда број 40 Владичин Хан – Сурдулица).

**Члан 3.**

Одлука ступа на снагу даном објављивања у „Службеном гласнику Града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-162/2/17-IV/04**

**ПРЕДСЕДНИЦА**

**Данијела Поповић**